Radio Sailung 92.7 MHz दोलखाको कालिञ्चोक गाउँपालिकाबाट एक जना ईन्जिनियरलाई अख्तियारको टोलीले सेवा ग्राहिसंग घुस लिएको आरोपमा पक्राउ
दोलखाको कालिञ्चोक गाउँपालिकाबाट एक जना ईन्जिनियरलाई अख्तियारको टोलीले सेवा ग्राहिसंग घुस लिएको आरोपमा पक्राउ
रेडियो शैलुङ्ग दोलखा / दोलखाको कालिञ्चोक गाउँपालिकाबाट एक जना ईन्जिनियरलाई अख्तियारको टोलीले सेवा ग्राहिसंग घुस लिएको आरोप आज पक्राउ गरेको छ ।
कालिञ्चोक गाउँपालिकाको वडा नम्वर ९ सुन्द्रावतीमा पुर्ननिर्माणमा खटिएका करारमा कार्यरत ईन्जिनियर राम नरेश यादवलाई काठमाडौँ र हेटौडाबाट आएको अख्तियारको टोलिले आज पक्राउ गरेको जिल्ला प्रहरी कार्यालय दोलखाका प्रहरी निरिक्षक ज्ञानबहादुर तमाङले जानकारी दिनुभयो । तमाङका अनुसार ईन्जिनियर यादवलाई पुर्ननिर्माणको क्रममा स्थानीयसंग ९ हजार रुपैयाँ घुस लिएको आरोप लागेको छ ।
ईन्जिनियर यादवलाई पक्राउ गर्ने क्रममा स्थानियले यादव निर्दोस रहेको भन्दै झण्डै तीन घण्टा सडक अवरुद्ध गरी पक्राउ गर्न अवरोध पु¥याएका थिए । दोलखाका प्रमुख जिल्ला अधिकारी सागरमणी पाठकले सेवाग्राहिसंग घुस लिएको आरोप लागेका कालिञ्चोक गाँउपालिकाका ईन्जिनियर राम नरेश यादवलाई अख्तियारको टोलिले पक्राउ गर्ने क्रममा स्थानियले अवरोध गरेपछि कालिञ्चोक गाँउपालिकाका अध्यक्ष विनकुमार थामी लगाएत जनप्रतिनिधि र दोलखाको प्रहरी टोलि पुगेर अवरोध हटाएपछि यादवलाई अख्तियार टोलिले पक्राउ गरी लगेको बताए ।